S-13/2013

Mál þetta, sem dómtekið var föstudaginn 15. febrúar 2013, er höfðað með ákæru, útgefinni af ríkissaksóknara 12. desember 2012, á hendur ákærðu, A, kt. 000000-0000, ... , Reykjavík og H-kvk-þgf L-kvk-þgf G-kvk-þgf, kt. 000000-0000, Eskivöllum 15, Hafnarfirði:

1. Fyrir rán, með því að hafa að morgni miðvikudagsins 22. febrúar 2012, í félagi, á göngustíg við Austurberg 32 í Reykjavík, veist að B og ógnað henni með blóðugri sprautunál sem A hafði meðferðis og krafist þess að B léti af hendi 66° norður úlpu sem hún klæddist. B hljóp á brott en við það missti hún skólatösku sína sem H-kvk-nf L-kvk-nf tók og hafði á brott með sér, en í skólatöskunni voru þrjár skólabækur, lyklar og debetkort B, samtals að verðmæti 12.000 krónur.

2. Gegn ákærðu H-kvk-þgf L-kvk-þgf fyrir fjársvik, með því að hafa síðar sama morgun farið í verslun Bónus við Lóuhóla í Reykjavík og í heimildarleysi og blekkingarskyni notað debetkort B til að greiða fyrir vörur að andvirði 5.605 krónur.

Telst háttsemi ákærðu samkvæmt 1. ákærulið varða við 252. gr. almennra hegningarlaga nr. 19/1940, en háttsemi ákærðu H-kvk-ef L-kvk-ef samkvæmt 2. ákærulið við 248. gr. sömu laga.

Þess er krafist að ákærðu verði dæmdar til refsingar og til greiðslu alls sakarkostnaðar.

Verjandi ákærðu A krefst þess aðallega að ákvörðun refsingar ákærðu verði frestað skilorðsbundið, en til vara að henni verði dæmd vægasta refsing er lög leyfa, sem jafnframt verði bundin skilorði. Verjandi ákærðu H-kvk-ef L-kvk-ef krefst vægustu refsingar er lög leyfa, sem jafnframt verði bundin skilorði. Þá krefjast verjendur hæfilegrar þóknunar sér til handa, að mati dómsins.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekar um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærða, A, er fædd í ... 1995 og var því aðeins 16 ára er brotið var framið. Hún hefur ekki áður sætt refsingu.

Ákærða, H-kvk-nf L-kvk-nf, er fædd í ... 1991. Hún var 22. febrúar 2012 dæmd til fjögurra mánaða fangelsisrefsingar, skilorðsbundið í tvö ár, fyrir þjófnað, fjársvik og ölvunarakstur og jafnframt svipt ökurétti í tvö ár, en dómurinn var birtur ákærðu 12. mars sl. Verður refsing ákærðu ákveðin sem hegningarauki og refsing dæmd í einu lagi, sbr. 78. gr. og 60. gr. almennra hegningarlaga.

Ákærðu hafa gengist greiðlega við brotum sínum. Þær eru í máli þessu sakfelldar fyrir ránsbrot, sem þær frömdu í félagi, og ógnuðu þær brotaþola með blóðugri sprautunál. Samkvæmt öllu framansögðu þykir refsing ákærðu A hæfilega ákveðin fangelsi í 6 mánuði, en refsing ákærðu H-kvk-ef L-kvk-ef fangelsi í 9 mánuði. Rétt þykir að fresta fullnustu refsingar beggja ákærðu, svo sem í dómsorði greinir.

Ákærða, A, greiði málsvarnarþóknun skipaðs verjanda síns, P-kk-ef K-kk-ef hdl., 75.300 krónur, og þóknun verjanda síns á rannsóknarstigi málsins, B-kk-ef H-kk-ef hrl., 25.100 krónur. Ákærða, H-kvk-nf L-kvk-nf, greiði þóknun skipaðs verjanda síns, S-kk-ef K-kk-ef K-kk-ef hdl., vegna vinnu á rannsóknarstigi málsins og við meðferð þess fyrir dómi, 100.400 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins flutti málið K-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, A, sæti fangelsi í 6 mánuði.

Ákærða, H-kvk-nf L-kvk-nf G-kvk-nf, sæti fangelsi í 9 mánuði.

Fresta skal fullnustu refsingar beggja ákærðu og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga.

Ákærða, A, greiði málsvarnarþóknun skipaðs verjanda síns, P-kk-ef K-kk-ef hdl., 75.300 krónur, og þóknun verjanda síns á rannsóknarstigi málsins, B-kk-ef H-kk-ef hrl., 25.100 krónur.

Ákærða, H-kvk-nf L-kvk-nf, greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 100.400 krónur.

R-kvk-nf H-kvk-nf